کانشی رام

کانشی رام (ولادت: 15 مارچ 1934ء - وفات: 9 اکتوبر 2006ء) ہندوستان کی دلت پارٹی بہوجن سماج پارٹی کے بانی اور دلت سیاست کے علمبردار تھے۔ پنجاب کے ضلع روپڑ کے ایک گاؤں میں ایک غریب گھرانے میں پیدا ہوئے تھے۔ انہیں جدید ہندوستان میں بھیم راؤ امبیڈکر کے بعد دلت سماج کا سب سے بڑا رہنما تصور کیا جاتا ہے ۔

انہوں نے 1970ء کی دہائی میں دلت سیاست کا آغاز کیا، برسوں کی محنت کے بعد بہوجن سماج پارٹی کی تشکیل کی اور اسے اقتدار کے ایوانوں تک پہنچایا۔ اپنے اصولوں پر عمل کرتے ہوئے انہوں نے خود کبھی کوئی عہدہ قبول نہیں کیا۔ کانشی رام اگرچہ ہمیشہ یہی کہا کرتے تھے کہ بہوجن سماج پارٹی کا واحد مقصد اقتدار حاصل کرنا ہے لیکن وہ ذات پات پرمبنی ہندوستانی معاشرے میں ہمیشہ دلتوں کے حقوق اور سماجی برابری کے لیے جدوجہد کرتے رہے۔

کانشی رام کی قیادت میں بی ایس پی نے 1999ء پارلیمانی انتخابات میں 14 سیٹیں حاصل کیں۔ 1995ء مین اترپردیش میں ان کی سیاسی شاگرد مایاوتی وزیر اعلی بنیں۔ بی ایس پی کا اثرآج اترپردیش کے علاوہ پنجاب اور مدھیہ پر دیش تک پھیلایا۔ کانشی رام ایک ماہر سیاست دان تھے اور دلتوں میں ان کا خاصا اثر رہا۔ وہ ایک بار اترپردیش اور ایک بار پنجاب سے رکن پارلیمنٹ بھی چنے گئے۔ انہوں نے شادی نہیں کی۔ فالج، ذیا بیطس اور اعصابی دیاؤ کے باعث ان کا انتقال ہوا۔

حوالہ جات 

1934ء کی پیدائشیں
2006ء کی وفیات
بھارتی اشتراکیت پسند
بھارتی بدھ شخصیات
بھارتی سیاست دان
پنجاب (بھارت) کی شخصیات
دسویں لوک سبھا کے ارکان
دلت سیاست دان
گیارہویں لوک سبھا کے ارکان
لوک سبھا اراکین از اترپردیش
وفیات بسبب دورہ قلب
ہندوستانی سیاستدان
ہوشیار پور کےلوگ
بھارتی سیاسی جماعتوں کے بانیان
پنجاب، بھارت سے لوک سبھا کے ارکان
ضلع اٹاوہ کی شخصیات
ضلع روپنگر کی شخصیات
ویکی ڈیٹا سے مطابقت رکھنے والی مختصر تفصیل
بہوجن سماج پارٹی کے سیاست دان
بدھ مت قبول کرنے والی شخصیات